ՀԱՅՏԱՐԱՐՈՒԹՅՈՒՆ
ԲՆԱՊԱՀՊԱՆՈՒԹՅԱՆ ԵՎ ԸՆԴԵՐՔԻ ՏԵՍՉԱԿԱՆ ՄԱՐՄՆՈՒՄ 
ՓՈՐՁԱԳԵՏ ՆԵՐԳՐԱՎԵԼՈՒ ՄԱՍԻՆ

        Փորձագետի աշխատանքային ծրագրով նախատեսված աշխատանքների համառոտ նկարագիրը․
       Փորձագետն իրականացնելու է աշխատանքային ծրագրով նախատեսված  հետևյալ աշխատանքները․
1. ապահովում է Տեսչական մարմնի մասնակցությունը բնապահպանական բազմակողմանի միջազգային համաձայնագրերի շրջանակներում իրականացվող միջոցառումներին/նախաձեռնություններին,
2. իրականացնում է ոլորտի /գլոբալ և տարածաշրջանային/ գործընթացներին առնչվող աշխատանքներ,
3. իրականացնում է բնապահպանության ոլորտի միջազգային պայմանագրերի, համաձայնագրերի, /այդ թվում՝ բազմակողմ/ շրջանակներում համագործակցության ապահովումը և օրենքով սահմանված կարգով, իր լիազորությունների շրջանակներում միջազգային պայմանագրերով ստանձնած պարտավորությունների  և դրանց կատարմանն ուղղված  աշխատանքներ,
4. իրականացնում է օտարերկրյա քաղաքականության ուղղությունների հետ կապված ՀՀ արտաքին գործերի նախարարության հետ սահմանված կարգով համագործակցություն,
5. իրականացնում է օտարերկրյա պետությունների, գլոբալ և տարածաշրջանային կազմակերպությունների հետ բնապահպանության ոլորտում համագործակցությունը,
6. իրականացնում է ամփոփագրերի կազմման աշխատանքներ միջազգային բազմակողմ և երկկողմ պայմանագրերից ու համաձայնագրերից բխող Հայաստանի Հանրապետության ստանձնած պարտավորությունների կատարման ընթացքի վերաբերյալ Տեսչական մարմնի ստորաբաժանումներից ստացված անհրաժեշտ տեղեկատվության և հաշվետվությունների հիման վրա, 
7. իրականացնում է բնապահպանության ոլորտի միջազգային համաձայնագրերի, կառույցների, գործընթացների, ինչպես նաև իրականացվող և նախատեսվող միջազգային ծրագրերի/ազգային և տարածաշրջանային/վերաբերյալ տվյալների բազայի ստեղծման և վարման աշխատանքներ,
8. իրականացնում է Տեսչական մարմնում օտարերկրյա պետությունների, դիվանագիտական ներկայացուցչությունների և միջազգային կազմակերպությունների պատվիրակությունների ընդունելությունների հետ կապված աշխատանքները և համապատասխան տեղեկատվության ներկայացումը Հայաստանի Հանրապետության արտաքին գործերի նախարարություն,
9. իրականացնում է Տեսչական մարմնի շահերի ներկայացումը միջազգային կազմակերպությունների, ինչպես նաև օտարերկրյա պետությունների հետ հարաբերություններում, ըստ պահանջի ներկայացնում է Տեսչական մարմինը ՀՀ նախարարությունների կողմից իրականացվող միջազգային ոլորտի գործընթացներին,
10. իրականացնում է խորհրդակցությունների, գիտաժողովների, սեմինարների, վերապատրաստման դասընթացների և այլ միջոցառումների հետ կապված աշխատանքներ,
11. մասնակցում է Տեսչական մարմնում հանդիպումների, քննարկումների և այլ բնույթի միջոցառումների նախապատրաստական աշխատանքներին։
          Փորձագետ նախատեսվում է ներգրավել պայմանագրի կնքման օրվանից՝ մեկ տարի  ժամկետով։
Փորձագետին ներկայացվող պահանջները.
· բարձրագույն կրթություն, 
· hանրային ծառայության առնվազն երեք տարվա փորձ,
·  «Բնապահպանական վերահսկողության մասին», «Միջազգային պայմանագրերի մասին, «Դիվանագիտական ծառայության մասին», «Պետական արարողակարգի մասին», «Տեսչական մարմինների մասին», «Նորմատիվ իրավական ակտերի մասին» օրենքների, Հայաստանի Հանրապետության վարչապետի 2018 թվականի հունիսի 11-ի «Հայաստանի Հանրապետության բնապահպանության և ընդերքի տեսչական մարմնի կանոնադրությունը հաստատելու մասին»    N 733-Լ և 2018 թվականի սեպտեմբերի 19-ի «Օտարերկրյա պետություններ գործուղումների կարգը և գործուղման արդյունքների մասին, գործուղման ծախսերի վերջնահաշվարկի մասին և օտարերկրյա պետություններ գործուղումների ու դրանց ծախսերի մասին եռամսյակային ամփոփ հաշվետվությունների օրինակելի ձևերը հաստատելու և Հայաստանի Հանրապետության վարչապետի 2013 թվականի նոյեմբերի 26-ի N 1087-Ն որոշումն ուժը կորցրած ճանաչելու մասին» N 1230-Ն որոշումների և իր լիազորությունների հետ կապված այլ իրավական ակտերի անհրաժեշտ իմացություն,
· ռուսերենի և անգլերենի ազատ տիրապետում,
· համակարգչով և ժամանակակից այլ տեխնիկական միջոցներով աշխատելու   ունակություն:

Փորձագետի պարտականությունները.
    Բարեխղճորեն կատարել պայմանագրով ստանձնած աշխատանքները, պահպանել տեսչական մարմնի ներքին կարգապահական կանոնները, աշխատանքային կարգապահությունը, աշխատանքի պաշտպանության և անվտանգության ապահովման միջոցները, իրականացնել աշխատանքային օրենսդրությամբ, «Հանրային ծառայության մասին» ՀՀ օրենքով և պայմանագրով իրեն վերապահված պարտականությունները:
Ընտրություն կատարելու եղանակը` հարցազրույց:
Աշխատանքի վայրը ք. Երևան, Կորյունի 15,  հեռ. 015 48 48 48:    
 Փաստաթղթերի ներկայացման վերջնաժամկետն է` 2026 թվականի հուլիսի 21։
/պետք է լինի տվյալ հայտարարության հրապարակմանը հաջորդող երրորդ աշխատանքային օրը/:
       
Չի թույլատրվում պայմանագիր կնքել, եթե տվյալ անձը պաշտոնից ազատվել կամ տվյալ անձի ծառայությունը վերջին մեկ տարվա ընթացքում դադարեցվել է կարգապահական տույժ կիրառելու, օրենքով սահմանված փորձաշրջանը չանցնելու, օրենքի խախտմամբ պաշտոնի նշանակվելու, «Հանրային ծառայության մասին» Հայաստանի Հանրապետության օրենքով սահմանված անհամատեղելիության պահանջները չպահպանելու, Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում:
Դիմող ՀՀ քաղաքացիները անձամբ՝ ներկայացնելով անձնագիր  /ք. Երևան, Կորյունի 15,  հեռ. 015 48 48 48 կամ Բնապահպանության և ընդերքի տեսչական մարմնի info@ecoinspect.gov.am էլեկտրոնային փոստի միջոցով  պետք է ներկայացնեն հետևյալ փաստաթղթերը`
       1․ գրավոր դիմում (ձևը լրացվում է փաստաթղթերը ներկայացնելիս կամ կայքից ներբեռնվող ձևանմուշով),
       2․ անձնագրի և/կամ նույնականացման քարտի (եթե անձը  նույնականացման կամ սոցիալական քարտի պատճենը չի ներկայացնում, ապա անհրաժեշտ է ներկայացնել անձին հանրային ծառայության համարանիշ տրամադրելու մասին տեղեկանքի կամ հանրային ծառայության համարանիշի տրամադրումից հրաժարվելու մասին տեղեկանքի պատճենը,
      3․ կրթությունը հավաստող պետական նմուշի փաստաթղթի (փաստաթղթերի) պատճենը (պատճենները),
     4․ աշխատանքային գործունեությունը հավաստող փաստաթղթի (փաստաթղթերի) պատճենը (պատճենները) առկայության դեպքում,
      5․ արական սեռի անձինք՝ նաև զինվորական գրքույկի կամ դրան փոխարինող ժամանակավոր զորակոչային տեղամասին կցագրման վկայականի պատճենը,
      6.համառոտ CV,
      7․ մեկ լուսանկար 3x4 սմ չափսի:
                Փաստաթղթերն ընդունվում են ամեն օր՝ ժամը 09։00 -ից մինչև 16։00:
  Լրացուցիչ տեղեկություններ ստանալու համար կարող եք դիմել Բնապահպանության և ընդերքի տեսչական մարմին /ք. Երևան, Կորյունի 15,  հեռ. 015 48 48 48:

